Case ID: 1198471
Sentence 21: Ona ev dustaqlığına çıxacağına yalandan söz verərək sənədlərə imza etdirmişdir.Məhkəmə iclasında verilən sualları cavablandıran Təqsirləndirilən şəxs özünün Fizuli rayonunda arpa, taxıl əkini ilə məşğul olduğunu, 4 kombaynı götürüb Şahid5 qapısında təmir etdirdiyini, onunla şərik olduğunu, «xxxxxxxxxx»dən həmin kombayınları götürüb təmir etdirərək sonra onları icarəyə verdiklərini, 2003-2013-cü illərdə Qobustan rayonunda Səfərbərlik və Hərbi xidmətə çağırış üzrə Dövlət Xidmətində rəis vəzifəsini icra etdiyini, Şahid4 heç vaxt görmədiyini və tanımadığını, onunla yalnız telefonda danışdığını, Mahirin oğlunun işini ondan dostu Fərid Əliyevin xahiş etdiyini, o da, ərizənin hara və kimə yazılmasını başa saldığını, onlardan 4000 manat almadığını, Şahid2 traktor alınmadığını, ona «selka» verildiyini, iki «selka» aldığını, Bilalın ondan şikayət etmədiyini, onu MTN-nin Suraxanı rayon şöbəsinə çağırıb əleyhinə izahat aldıqlarını, kimlərinsə ayağını tapdaladığına görə özünün sifarişlə həbs edildiyini, «xxxxxxxxxx»lə bağlı şikayət olmadığını, bütün işlərin DTX-nin Xüsusi şöbəsi tərəfindən aparıldığını, kimsənin ondan şikayət etmədiyini, kimdənsə onun pul almadığını, kimlərisə rüşvət verməyə təhrik etmədiyini, bunlara baxmayaraq sonradan onun işini Korrupsiyaya qarşı mübarizə idarəsinə verdiklərini, Şahid1 qohumu kimi tanıdığını, ondan pul aldığını, lakin həmin pulu işə görə yox, həmin işdən əvvəl borc kimi aldığını və hazırda qaytardığını, Şahid5 kombaynın üstünə 48000 manat pul qoyduğunu, onunla özünün şərik olduğunu, X13 adlı şəxsi tanımadığını, Şahid3 Ziya Heydərova əlillik dərəcəsinin təyin olunması ilə bağlı ona müraciət etmədiyini, Xəqanidən 1500 manat almadığını və 5000 manat almağa cəhd etmədiyini, 650 manat borc aldığını və həmin pulu da qaytardığını, heç kimə qarşı dələduzluq etmədiyini və heç kimi rüşvət verməyə təhrik etmədiyini, kombayn məsələləri ilə əlaqədar Şahid5la və Şahid2la onun şərikli işlərinin olduğunu, bu məqsədlə kombayn, traktor və digər texnikanın alınması və təmiri üçün pul yatırdıqlarını, sonradan onlarla haqq-hesab çəkərək razılığa gəldiklərini, Şahid1 və Şahid4 övladlarının Səfərlik və Hərbi Xidmətə Çağırış üzrə Dövlət Xidmətinə işə qəbul olunmaq üçün imtahan verdiklərini, lakin imtahınlardan keçə bilmədiklərinə görə onlara məsləhətlər verdiyini, heç kimdən əlillik dərəcəsi düzəltmək adı altında pul almadığını, Şahid3 tanışı kimi borc pul istədiyini və sonradan həmin borcunu qaytardığını, hazırda heç kimə borcu qalmadığını bildirdi.